Deg uḥric-agi nessisen-d tarrayt i neḍfer deg tsastant i nexdem deg umaṭṭaf n lwilaya n Tubiret i deg yella udiwenni d allal agejdan i nessemres deg umahil-agi. Deg uḥric-agi nessaweḍ ad d-nsebgen ayen akk icudden ɣer umaṭṭaf n Tubiret, ama deg wayen yerzan ieggalen-is, amahil-is d tutlayin yessemras ama deg tedbelt neɣ deg tedwilin-is. Akken daɣen nessaweḍ ad negmer akk tidwilin d-yettilin deg umaṭṭaf-agi.